
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02506/2014-04
23.01.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 23.01.2015. године, донела је

 О Д Л У К A

O   Д О П У Н И   О Д Л У К Е
о акредитацији студијског програма

мастер академских студија

Утврђује се да УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100383934, Матични број: 07004044,  испуњава прописане стандарде за акредитацију студијског програма: мастер академске студије – МЕНАЏМЕНТ У ЈАВНОМ СЕКТОРУ у оквиру поља друштвено-хуманистичких наука и то за упис 50 (педесет) студената у седишту Установе, за извођење на српском и енглеском језику.
О утврђеној акредитацији из става 1. ове одлуке Комисија за акредитацију и проверу квалитета издаје допуну Уверења. 

О б р а з л о ж е њ е

Високошколскa установа УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 29.12.2014. године поднела захтев за акредитацију студијског програма мастер академске студије – МЕНАЏМЕНТ У ЈАВНОМ СЕКТОРУ у оквиру поља друштвено-хуманистичких наука под бројем 612-00-02506/2014-04 за извођење на српском и енглеском језику.
Студијски програм мастер академских студија Менаџмент у јавном сектору траје једну годину, 2 семестра, 60 ЕСПБ. У складу са правилником Националног савета за високо образовање Србије након завршетка студија стиче се звање МАСТЕР МЕНАЏЕР.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14) и све је преведено на енглески језик.
Студијски програм је акредитован за извођење на српском језику 13.06.2014. године.

1. Структура студијског програма
Студијски програм садржи све елементе који се захтевају законом и стандардима. Студијски програм има 60 ЕСПБ, траје 2 семестара - 1 годину.  Садржи обавезне и изборне предмете, праксу, приступни рад и завршни (мастер) рад.  Сви носе одређени број ЕСПБ у складу са оптерећењем студената. Студијски програм има заједнички обавезан предмет, обавезне  предмете модула и изборне предмете модула. Постоји 7 изборних група - модула (Менаџмент, Одрживи развој јавног сектора, Организација и реструктурирање јавног сектора, Ревизија у јавном сектору, Менаџмент јавних набавки, Маркетинг и стратешке комуникације у јавном сектору, Преговарање и лобирање). Установа је приложила Прилог 1.1 који садржи Информатор о раду факултета, Брошуру о факултету на српском и енглеском језику, Кодекс понашања и Брошуру о информацијама неопходних за упис.

2. Сврха студијског програма

Студијски програм  под називом Менаџмент у јавном сектору обезбеђује стицање компетенција за препознатљиву и јасну професију. По завршетку ових студија студенти стичу дубља сазнања из области менаџмента јавног сектора. Успешним завршетком студија стичу звање мастера  менаџера оспособљеног за  управљање специфичним типовима предузећа јавног сектора. Програм је усаглашен са циљевима и задацима установе. Повезан је са другим студијском програмима који се изводе на факултету.

3. Циљеви студијског програма
Циљеви  су  јасно формулисани. Установа је навела  циљеве студијског програма и доказала да су и у складу са задацима установе, као и да су укључени у стицање компетенција и вештина студената. Наставни програм, ради остварења постављених циљева, било би корисно допунити предметима који покривају макроекономију, линијско и програмско буџетирање,  јавно право, управни поступак, и сл.

4. Компетенције дипломираних студената
Установа је јасно навела опште и предметно специфичне способности студената које стичу савладавањем овог студијског програма, за сваки од 7 модула.  Доставила је Прилог 4.1 - Додатак дипломи. Додатак дипломе није попуњен у складу са захтевом овог стандарда и постоје техничке грешке, те се цаветује Установи да отклони овај недостатак.

5. Курикулум
Студијски програм чини: 1 обавезан заједнички предмет (Менаџмент и организација у јавном сектору), 2 обавезна  предмета модула, 2 изборна предмета модула, пракса, приступни дипломски рад и завршни дипломски (мастер) рад. За сваки изборни предмет понуђена су два предмета, тако да је испуњен део стандарда који захтева да се за сваки изборни предмет понуди најмање 2 предмета. Предмети имају 6 ЕСПБ (5 предмета x 6 ЕСПБ - укупно 30 ЕСПБ), стручна пракса 4 ЕСПБ, приступни рад 8 ЕСПБ, завршни рад 18 ЕСПБ, укупно 60 ЕСПБ. Обавезни предмети носе  18 ЕСПБ (3 предмета x 6 ЕСПБ) или 30% од укупног броја ЕСПБ. Изборни предмети имају 12 ЕСПБ ( 2 предмета x 6 ЕСПБ) или 20% од укупног броја ЕСПБ. Завршни рад, са 18 ЕСПБ чини 30%, а стручна пракса са 4 ЕСПБ 6,67% и приступни рад са 8 ЕСПБ носи 13,33% од 60 ЕСПБ тако да је испоштован део стандарда који се односи на изборност у студијском програму. Други семестар је сачињен само од СИР, који је део активне наставе, али он не износи 300 часова, јер носи само 8 ЕСПБ.

6. Квалитет, савременост и међународна усаглашеност студијског програма
Програм нуди савремена стручна и научна сазнања. Веома је целовит у области менаџмента. Било би корисно додавање важних правних дисциплина на којима почива јавна управа. Неспорна је компетентност извођача наставе за предложене наставне програме. Представљени су програми на 4 угледна универзитета. Врло прегледно је дата табела са упоредним елементима сва четири страна програма и програма ФОН-а. Запажају се веома изражене сличности у свим елементима, осим у једном: на свим страним програмима број испита је већи (на ФОН-у је 5) и креће се од 7 до 14. На другој страни, изборност је далеко мања тј. број обавезних предмета је далеко већи  и креће се од 3/7 до 7/7.

7. Упис студената
Установа уписује 50 студената на овај студијски програм.   Већ су наглашени ризици уписа овако малог броја студената на програм који садржи огроман број предмета. Предвиђена је процедура провере и рангирања кандидата који се пријављују за упис на овај студијски програм, и то на основу резултата постигнутих на основним студијама (40) и на основу пријемног испита (60). Предвиђене су могућности полагања за кандидате са посебним потребама. Установа је детаљно дефинисала услове уписа својим правним актима.  Установа није приложила ексел табелу Уједињени, тако да се не може утврдити колико  укупно студената студира на свим студијским програмима да би се одредило да ли има довољно ресурса  за реализацију и овог студијског програма. 

8. Оцењивање и напредовање студената
Студенти стичу одређени број ЕСПБ полагањем испита. Установа је доставила је Прилог 8.1: Правилник о полагању испита и оцењивању на испиту, као и Прилог 8.2: Књига предмета. Према књигама предмета испоштован је однос 30 -70 поена за предиспитне обавезе.

9. Наставно особље
На студијском програму је ангажовано 35 наставника са пуним радним временом, 1 наставника са делом радног времена, 3 наставника под уговором (укупно 39 наставника)  18 наставника је у звању редовног професора ( 46,15%), 8 су ванредни професори (20,51%) и 11 су у звању доцента (28,20%)  У Табели 9.2 постоји грешка. Изостављен је наставник са делом радног времена, тако да је укупан број ангажованих наставника 38. 

Налаже се установи да, пре издавања одлуке о акредитацији програма, достави Комисији уједињени електронски образац, из којег се може утврдити да укупно оптерећење наставника, на свим програмима, не превазилази стандардом предвиђени ниво.

10. Организациона и материјална средства
Установа користи сопствени простор од 8251,27 м2 и простор у закупу (без надокнаде) од 2.042 м2 на Академији у касарни Генерал Јован Мишковић. Установи је за извођење овог студијског програма потребно – 220 студената x 1 година студија x 2 м2, укупно 440 м2. Међутим, нису достављени подаци о укупном броју студената на факултету (уједињени електронски образац). Према приложеним подацима у Табели 10.1 установа располаже са одговарајућом структуром простора. Према приложеној табели 10.2 установа располаже са потребном опремом. Установа је навела 154 књига које су уско везане за овај студијски програм.

11. Контрола квалитета
Установа је доставила веома детаљну документацију о процесу самовредновања из које се може уочити приврженост развоју система квалитета. Установа има 11 чланове Комисије за контролу квалитета, али је у Табели 11.1 нема имена актуелних студената који су чланови Комисије. Због тога се даје нижа оцена.

12. Студије на даљину
Нису планиране студије на даљину.

1. Број наставника на студијском програму= 39
Број наставника са пуним радним временом= 35
Број наставника са непуним радним временом= 4
2. Број сарадника на студијском програму= 26

Број сарадника са пуним радним временом= 26
Број сарадника са непуним радним временом= 0
3. Трајање програма= 1 година, 2 семестра
4. Број ЕСПБ бодова= 60
5. Број студената који се уписује на прву годину= 50
6. Укупан број студената на свим годинама= нов програм
7. Број часова активне наставе за студенте: I= 20, II= 20
8. Број часова предавања за студенте: I= 10, II= 0
9. Проценат изборности на програму= 63%
10. Укупно часова активне наставе недељно коју држе наставници= 30,75
11. Укупно часова активне наставе недељно коју држе сарадници= 23,05
12. Просечно оптерећење наставника на програму= 0,79
13. Просечно оптерећење сарадника на програму= 0,89
14. Број наставника са укупним оптерећењем већим од 12= 0

15. Проценат наставе коју држе наставници са пуним радним временом= 94,69%
16. Бруто простор= 8.251,27 м2
17. Број књига релевантних за студијски програм= 112
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА  за студијски програм мастер академске студије – МЕНАЏМЕНТ У ЈАВНОМ СЕКТОРУ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма за упис 50 студената у седишту Установе за извођење на српском и енглеском језику.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

Д О П У Н А   У В Е Р Е Њ А

О АКРЕДИТАЦИЈИ студијског програма
мастер академских студија
УНИВЕРЗИТЕТ У БЕОГРАДУ – ФАКУЛТЕТ ОРГАНИЗАЦИОНИХ НАУКА са седиштем у  DOCVARIABLE ConvertString(Adresa,1,5) \* MERGEFORMAT ЈОВЕ ИЛИЋА 154,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100383934, Матични број: 07004044, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма мастер академске студије – МЕНАЏМЕНТ У ЈАВНОМ СЕКТОРУ у оквиру поља друштвено-хуманистичких наука и то за упис 50 (педесет) студената у седишту Установе, за извођење на српском и енглеском језику. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап


